Store dele af Øgadekvarteret og de omkringliggende boligområder i Aalborg har siden klokken 7.45 fredag morgen ikke haft nogen strøm i deres hjem. Det oplyser energiselskabet Eniig på sin hjemmeside. - Det ser umiddelbart ud at have ramt omkring 1.000 beboere, måske flere, siger Jesper Sørensen, driftsupporter i Eniig. Årsagen til strømafbrydelsen er endnu ukendt, men Jesper Sørensen forklarer, at der er sandsynligvis er sket en fejl på ledningsnettet, men han kan sige ikke noget mere specfikt, om hvad der har forårsaget fejlen. Eniig har sendt en tekniker ud på stedet, der er i gang med at udbedre fejlen. Eniig forventer, at strømmen vil være tilbage hos beboerne omkring klokkken 9.45.

Referat:
Over 1.000 beboere i Aalborg står fredag morgen uden strøm, efter der sandsynligvis er sket en fejl på ledningsnettet.